Patoloog hou vol Susan het gehang | Maroela Media
Dr. Reggie Perumal. Foto: ANA
Jason Rohde se regspan hou vol dat die tweede lykskouing wat op Susan Rohde gedoen is, toon dat sy haarself gehang het.
Dr. Reggie Perumal, die forensiese patoloog wat deur Rohde aangestel is om 'n tweede lykskouing op sy vrou te doen, het Donderdag verder in die Wes-Kaapse hooggeregshof getuig.
Volgens Perumal is daar twee skraapmerke aan die regterkant van Susan se nek gevind. Perumal het dr. Akmal Coetzee-Khan, die staatspatoloog wat die eerste lykskouing gedoen het, daarvan beskuldig dat hy onbehoorlike waarnemings gemaak het deur nie die korrekte beginsels van patologie te volg nie.
Coetzee-Khan het bevind dat Susan dood is weens 'n gebrek aan suurstof ná verwurging en versmoring.
Perumal het aan die hof gesê hy respekteer sy kollegas, maar het nietemin voortgegaan om Coetzee-Khan se bevinding te bevraagteken. Volgens hom is Coetzee-Khan se besluit om waarnemings op die toneel te doen voor die nadoodse ondersoek iets wat hy nog nooit in sy loopbaan ervaar het nie.
Volgens Perumal het Coetzee-Khan die grense van 'n praktisyn oorskrei toe hy Rohde as verdagte geïdentifiseer het en selfs beveel het dat sy paspoort van die misdaadtoneel verwyder word.
"Dr. Coetzee-Khan het, nadat hy op die misdaadtoneel aangekom het, die waarneming gemaak dat die persoon versmoor het weens die bleekheid op die neuspunt en lippe. Ek kan nie insien dat dit 'n objektiewe waarneming is dat die persoon versmoor is nie."
"Ek sou waarneem of die gesigweefsel beskadig is en kyk vir tandafdrukke aan die binnekant van die lip." Volgens Perumal is daar ook nie 'n dissektering van die gesig gedoen nie en die organe nie fisiologies geëvalueer nie.
Volgens Coetzee-Khan se verslag op die toneel het daar speeksel by die oorledene se mond uitgekom. Perumal het hierop gesê dit is 'n verskynsel wanneer iemand gehang word terwyl die persoon nog lewe.
Perumal het ook talle beserings aan Susan se liggaam gelys wat Coetzee-Khan volgens hom misgekyk of verontagsaam het.
Kan ñ derde opinie nie ingebring word nie? Dis moeilik as 2 professionele pataloë nie ooreenstem nie.
as susan haarself opgehang het, moes sy baie energie gehad het, jy hak nie net 'n koord oor die badkamerdeur hak en spring op en af en maak dan die koord om jou nek vas nie, daar moes sekerlik n item onder haar gewees het waarop sy gestaan het en na die koord se vasmaak, die item uitgeskop het
waarom sal so 'n pragtige vrou haarself ophang as hy oor die "tou" getrap het
Natuurlik sal Perumal volhou dat Susan Rohde haarself gehang het…..Rohde het hom mos aangestel en seker 'n aardige bedraggie betaal. Ek stel voor die staat kry 'n 3de opinie. Want een van die twee ken dan nie hul werk as patoloog nie.
Sy was maar 'n klein verfynde vroutjie wat maklik oorval kon word. Wonder of die neusbloeding nie afkomstig is van haar neus wat toegedruk was nie? Waar was die "skelmpie" tydens die gebeure? Ek se weer: skaam jou Mnr Rohde en jou skelmpie. Mag geregtigheid geskied.
Dalk, net dalk is die Dr. Reggie baie goed in sy werk en die staat se patoloog nie so op datum soos Dr. Perumal nie.
Ek weet regtig nie wat die waarheid in die saak is nie maar hoop en glo dat die waarheid sal seevier.